नेशनल हाइवे चौड़ा करने के विरोध में उतरे लोग, प्रशासन ने रुकवाया काम
मलोट-फाजिल्कारोड़ पर नेशनल हाइवे को चौड़ा करने के लिए ठेकेदार द्वारा किया जा रहा कार्य लोगों के विरोध के चलते पुलिस-प्रशासन नेे एक बार रुकवा दिया है। मामला इतना तूल पकड़ गया कि शुक्रवार को तो लोग महिलाओं, वृद्धों और बुजुर्गों को लेकर सड़कों पर रोष प्रदर्शन करने के लिए पहुंच गए। वहां सरकार के खिलाफ जमकर नारेबाजी हुई पुलिस प्रशासन को जमकर कोसा गया।
डीएसपी एआर शर्मा सूचना मिलते ही मौके पर पहुंचे, एक बार काम को रुकवा दिया। लोगों ने मांग की है कि नेशनल हाइवे को चौड़ा करने के लिए उनकी संपत्ति को नुकसान पहुंचाने के स्थान पर कोई और विकल्प निकाल लिया जाए तो बेहतर होगा, क्योंकि आजादी के समय से लेकर अब तक वे यहां रहे हैं। अब सरकार बिना किसी मुआवजे के उनकी संपत्ति को नष्ट करने जा रही है, आरोप है कि सड़क के बीचो-बीच फीता रखकर इस नेशनल हाई-वे को 44-44 फुट चौड़ा करने का नोटिस तो मिला था। लेकिन अब 55-55 फुट सड़क को चौड़ा किया जा रहा है। ऐसा हो जाने से उनके मकान या दुकान टूट जाएंगे, उनके पास इतना पैसा नहीं है कि नई दुकानें और मकान बना सकें।
}काफी शहरों में करोड़ों का हुआ नुकसान : पंजाबके हर शहर में इसका विरोध हुआ था। कई स्थानों पर तो लंबे समय के लिए धरने भी लगे लेकिन कोई लाभ नहीं हुआ। सूत्रों के अनुसार इस कार्य में कोई रोड़ा नहीं बन सकता क्योंकि सरकार नियमों के अनुसार कार्य कर रही है। इस प्रोजेक्ट के कारण लोगों की करोड़ों रुपयों की संपत्तियों का नुकसान भी हुआ लेकिन कहीं भी सरकार ने मुआवजा नहीं दिया। साफ है कि इस कार्य को कोई भी रुकवा नहीं सकता,अगर कोई रुकवाता है तो उस पर कानूनी कार्रवाई का भी प्रावधान है।
ठेकेदार ने तोड़-फोड़ शुरु की तो हंगामा शुरु हो गया। लोगों ने जेसीबी मशीनों को कार्य करने के लिए रुकवा दिया और अपनी-अपनी संपत्ति की रजिस्ट्रियां ले सड़क पर बैठकर रोष प्रदर्शन करने लगे। डीएसपी अछरु राम शर्मा पुलिस फोर्स लेकर मौके पर पहुंच गए। उन्होंने लोगों को समझाने के प्रयास शुरू किए तो इतने में जिला कांग्रेस के प्रधान विमल ठठई भी मौके पर पहुंचे और उन्होंने लोगों को समझाने का प्रयास किया। लोग यह आरोप लगा रहे थे कि ठेकेदार द्वारा सरकार के आदेशों पर पहले 45-45 फुट सड़क को चौड़ा किया जाना था, जिस कारण कच्ची सड़क पर यह कार्य सिमटना था। लेकिन अब 55-55 फुट चौड़ा करने की बात की जा रही है।
अपनी संपत्ति बचाने के लिए एक बुजुर्ग महिला रोष प्रदर्शन में शामिल हुई।
अबोहर में महिलाओं को साथ लेकर रोष प्रदर्शन करते हुए लोग।
bho_Deva hin_Deva hin_Deva hin_Deva hin_Deva hin_Deva hin_Deva